JohanHeinsen/ENO huggingface dataset:
Odense Adresse-Contoirs Efterretninger, 1832-02-17
Redakteurerne af Bladene Revolution, Gazette og den europæiske Koureer ere nu af Assiseretten dømte hver til 3 Maaneders Fængsel og en Mulkt af 3000 Fr. Londonner, bladet Times tager sig, i Anledning af alle disse Presseforfølgelser, af sine franske Kolleger, og spaaer Hr. Cas. Perrier, at hvis han saaledes fortfarer, vil det snart være ude med hans Regimente.
Odense Adresse-Contoirs Efterretninger, 1832-02-17
De fleste Regimenter af den Pariser Garnison have Befaling at holde sig færdige til Opbrud ved næste Maaneds Begyndelse, og siges at være bestemte til Nordarmeens Forstærkning.
Odense Adresse-Contoirs Efterretninger, 1832-02-17
Jtalien. Saa vist det er, at det franske Kabinet har samtykt i Østerrigs nye Mellemkomst i Jtalien, hvor der skal befinde sig mange utilfredse Belgiere, Pohlakker, Spanier, Portugisere, og Tydskere, saa har det dog maattet opvække nogen Forundring, at til samme Tid vare franske Tropper indskibede i Toulon til Ancona, for i Forening med Østerrigerne", at gjenoprette den lovlige Orden i Kirkestaten. Siden skal denne Plan atter være opgivet, og en telegrafisk Depesche skikket til Toulon, med befaling, at de alt afseilede Skibe skulde vende om til Algier, istedetfor Jtalien. At de Misfornøiede ogsaa ville udlægge denne Vaklen som Beviis for en svag Politik, er sandsynligt, og Koureren har allerede bemærket, at Frankerig udsender sine Tropper under den hellige Alliantses Faner. Jøvrigt tale alle Efterretninger om den Grusomhed, hvormed de pavelige – eller allerhelligste" - Tropper have huseret i eget Land, især i Cesena og Forli. J den første Stad fyrede de i hele 3 Timer paa Gaderne og overlode sig til Plyndring og andre Excesser. Forli laae Gaderne fulde af lemlæstede Liig, og hverken Alder eller Kjøn frelste for de græsseligste Mishandlinger. Men det var jo nødvendigt til Roligheds og Ordens Overholdelse!
Odense Adresse-Contoirs Efterretninger, 1832-02-17
Den sardinske Regjering skal ikke have optaget Missions Optøierne i Savoyen, eller vel snarere Virkningen af dem, saa ganske vel. Gouverneuren i Chambery er afsat, og flere tusinde Md. Tropper fordeelte her og andre Steder, dette Frankerigs Naboland, uden at det skal ansees for Tegn til nogen forestaaende Krig.
Odense Adresse-Contoirs Efterretninger, 1832-02-17
Portugal. Don Pedro er ankommen til Belle-Isle, og en Deel af de til Expeditionen hørende Skibe havde alt lettet Anker. J engelske og franske Blade læses den Protest, som Generalerne Stubbs, Noira og Cabreira fra Dunkirchen have udstædt imod deres Udelukkelse fra at medvirke til Fædrelandets Befrielse. Konventionen angaaende Portugals Besættelse af spanske Tropper skal være sluttet i Lissabon den 24 Jan.
Odense Adresse-Contoirs Efterretninger, 1832-02-17
Frankerig tier ikke allene til denne nye Jndblanding, men har endog, til yderligere Beviis paa sin Føielighed, befalet de spanske Flygtninge i Bayonne at forføie sig dybere indi Landet.
Odense Adresse-Contoirs Efterretninger, 1832-02-17
Tydskland. Det preussiskehessiske Toldsystem finder næsten overalt Modstand. Saaledes gives igjennem en Brunsviger Tidende Vink til at fordre en Austrægal=Ret efter Forbundsaktens 11 Artikel. Nassau har protesteret derimod, og Frankfurt, som især lider derved, har i den tydske Nationaltidende gjendrevet Rygtet om at have sendt Gesandter til Paris og London i denne Anledning. Hanau har faaet nogen Nedsættelse, men ingenlunde nok til at sætte Liv i den henslumrede Handel. I Nærheden af Hanau er ogsaa følgende nye tumultuarisk Seene forefaldet. En Bagermester fra Groskarben vendte tilbage til sit Hjem, efterat han havde kjøbt sig et halvt Pund Kaffe og 1/4 Pund Sukker. Da han, uagtet Toldvægternes Tilraab om at blive staaende, som han enten ikke forstod eller ikke vilde forstaae, fortsatte sin Vei, gav Brigaderen ham først et Skud i Læggene. Manden styrtede, men da han reiste sig atter, strakte et andet Skud ham død til Jorden. Saasnart det rygtedes, rottede Bønderne sig sammen, overfaldt Toldvægterne og pryglede dem saa gudsjammerligt, at de Alle ligge for Døde, Brigaderen blev hæftet. Den dræbte Bager efterlader sig Kone og 4 umyndige Børn.
Odense Adresse-Contoirs Efterretninger, 1832-02-17
Udenlandske Blandinger. Storbrittannien. J Standarten læses en interessant Skrivelse fra den landflygtige belgiske General og forhenværende Gouverneur i Antverpen, van der smissen, til Hertugen af Wellington, hvori han retfærdiggjør sit Forhold med at have taget Deel i en Forbindelse for Prindsen af Oranien, forsaavidt at han var forført dertil af Hertugens Landsmand, Britten Lord Ponsonby.
Odense Adresse-Contoirs Efterretninger, 1832-02-17
Frankerig. Den 3 d. fandt første Gang efter Juli-Revolutionen en Henrettelse Sted i Paris. Det var to for Røverie og Mord dømte Personer. Executionen gik for sig om Morgenen i al Stilhed, ikke paa den navnkundige Greveplads, men i den yderste Ende af St. Jaques=Gaden. Don Pedros Svigermoder, Hertuginden af Leuchtenberg, er igjen afreist til München.
Odense Adresse-Contoirs Efterretninger, 1832-02-17
Den gamle Constitutionel har saggivet den nye fra 1850, fordi den har gjort Brug af dens Titel, og forlanger en Skadeserstatning af 20,000 Fr.
Odense Adresse-Contoirs Efterretninger, 1832-02-17
Tydskland. Kirkefesten i Hamborg sidste Søndag gik (som den da og burde) for sig til almindelig Opbyggelse. Regjeringen i Würtemberg har ladet den pohlske Kommittee i Ulm tiltale, fordi den havde anviist de Flygtende en anden Marschroute end den befalede.
Odense Adresse-Contoirs Efterretninger, 1832-02-17
Preussen. Jstedetfor een, er her nu ansat tvende Justits ministre, nemlig Geheimeraad v. Kamptz for Rhinprovindserne og Hr. Mühlert for de ældre Provindser.
Odense Adresse-Contoirs Efterretninger, 1832-02-17
Uagtet det russiske Hofs Ratifikation endnu ikke skal kunne ventes saa snart, har Grev Orlows Sendelse til Haag, dog havt en gunstig Jndflydelse paa Statspapirerne, især de russiske, som ere stegne 1 Procent. Han skal iøvrigt være forsynet med de udstrakteste Fuldmagter til at kunne handle, uden at indhente nye Jnstruktioner.
Odense Adresse-Contoirs Efterretninger, 1832-02-17
Ved Hoffet vil Man endnu intet vide om Keiseren af Ruslands forestaaende Ankomst. En Dame, som spurgte derom, fik til Svar: "Man har jo ogsaa talt om, at Sultanen fra Konstantinopel vilde komme til Berlin!"
Odense Adresse-Contoirs Efterretninger, 1832-02-17
Østerrig. Paa Forespørgsel; hvilke Festligheder Man maatte foranstalte til næste 1 Marts, da Keiseren feirer sin Tronbestigelses 40de Aarsdag, har Hs. Majestæt givet det skjønne Svar: "han saae helst, at hans Undersaatter paa denne Dag vilde opsende deres Bønner til Gud for ham; men om Fester og Glædesyttringer gaf han intet hørt under saa kritiske Tidsomstændigheder.
Odense Adresse-Contoirs Efterretninger, 1832-02-17
Rusland. J Aaret 1831 havde Petersburg en Folkemængde af 448,221 Mennesker, nemlig 316,211 af Mandkjøn og 132,010 af Qvindekjøn. - Det ulige Forhold er paafaldende.
Odense Adresse-Contoirs Efterretninger, 1832-02-17
Fædrelandet. Offentlig Foranstaltning. Fredagen den 10 dennes har Politiet i Altona fundet sig foranlediget til at lukke en saakaldet Bedesal, hvor Mysticismens Tilhængere holdt deres Forsamling. (Det Udførligere herom skal næste Gang følge.)
Odense Adresse-Contoirs Efterretninger, 1832-02-17
Blandinger. J Kiel have Dhrr. Balemann, Burchardi, Hegewisch, Lorentzen, Plaff og Preusser forenet sig om at samle Understøttelse til de landflygtige Pohlakker. Jdet de indbyde deres Medborgere til at fremme Hensigten, bringes dem i Minde: "at Man hædrer sig selv, naar Man hædrer Ulykken."De indkomne Bidrag agte de at lade tilstille den pohlske Kommittee i Dresden.
Odense Adresse-Contoirs Efterretninger, 1832-02-17
J Anledning af Hs. Majestæt Kongens Fødselsdag foranstaltedes i Nyborg en Kollekt til Fordeel for Byens Huusarme, som indbragte 82 Rbd. 1 Mk. 4 s., 2 1/2 Td. Rug, og 6 Tdr. Kartofler.
Odense Adresse-Contoirs Efterretninger, 1832-02-17
Kjøbenhavns Børs-Kours den 14 Februar 1832. Hamb. 2 M. - k. S. 215. Spec. 211. solgt til 12 Mk. 10 1/2 s. Norske Spec. Sedl. pr. 100 Sp. 152 a - Rbd. Sedl. Sv. Sedl. pr. Rd. 44 3/4 a 45 s. T. 4 pCt. Kongel. Obligationer (u. Rente) 89489 1/2 R. Sedl. Dito over 2000 pr. Stk. - S. Dito ..... dito 85 1/2 a 84 Bco.
Odense Adresse-Contoirs Efterretninger, 1832-02-17
Nation. Obl. af Laan 4 Febr. 1820) 102 a 102 1/2 Rbd. r. S. Dito 107 1/2 a 108 Rbd. Sedl.
Odense Adresse-Contoirs Efterretninger, 1832-02-17
4 pCt. uopsigelige RigsbankOblig. 100 a 100 1/2 Rbd. r. S. 16 PCt. norsk Laan 1054103 1/2 B. 4 pCt. dito dito 99 a 99 1/2 Bco. 4 pCt. nye norske Oblig, lydende paa r. S. 100 a - r. S. 4 pCt. uopsigel. norske Stats Obligat. 59 a - Rd. Bco. 3 pCt. nye danske Oblig. (1 L. St. 14 Bcomk.) 65 - L. St. Asiatiske Aktier - 4 - i Sedl. Bank-Disconto. .... 4 pCt.
Odense Adresse-Contoirs Efterretninger, 1832-02-17
Ved Tallotteriets 1179 Trækning i Wandsbeck udkom: No 1. 13. 69. 85. 73.
Odense Adresse-Contoirs Efterretninger, 1832-02-17
Tanker, foranlediget ved Efterretning om Bygmester A. Berthelsens Hustrue, Maria Elisabeth Berthelsen, fød Apsels, Død, i Haderslev den 5 Febr. 1852. Evige Fader, tilgive os at Taarene rinde, naar vi i Styrelsen din ei kan Viisdom udfinde, skjøndt vi grant veed: Du er dog kjerlig, ei vred, naar vore Glæder forsvinde. Du kaldte Moderen bort fra, at syn, kjere Spæde; Manden han tabte hans Viv, ja hans Stolthed og Glæde; Gudsfrygt og Dyd, tabte en lysende Pryd, Kredsen for Venskab dens Sæde. Dog, du vor Fader, du tog hvad du selv jo har givet; Du vil veilede de smaae paa der Vandring i Livet. Styrk og den Mand, styrk ham Du, som kun kan, at ei han knækkes som Sivet. Haagerup den 14 Febr. 1832. H. Dinsen.
Odense Adresse-Contoirs Efterretninger, 1832-02-17
AVERTISSEMENTS. For Familie og Venner maae vi sørgeligst melde, at det behagede det alvise Forsyn den 14 dennes at bortkalde fra dette Jordiske, ved en blid og rolig Død, vor næstyngste inderlig elskede Datter, Thora Emilie, i en Alder af 5 1/2 Aar. Odense den 15 Febr. 1832. M. Hagenstrøm, J. Hagenstrøm. fød Ørnstrup.
Odense Adresse-Contoirs Efterretninger, 1832-02-17
Paa Søndag gives den sidste Forestilling i Ridekunster i Provstegaarden i Odense. - paa Theatret i Odense gives derefter kun 2 Forestillinger i Pantomime og gymnastiske Øvelser, nemlig paa Mandag og Tirsdag, hvorefter Selskabet reiser bort herfra Staden.
Odense Adresse-Contoirs Efterretninger, 1832-02-17
For de Vedkommende, der henhøre til det sluttede Selskab, bekjendtgjøres herved, at det attraaede Maskeradebal afholdes paa Odense Raadstue Søndagen den 26 Februar førstkommende, om Aftenen Kl. 6, hvortil Entreebilletter 2 Dage forud kunne afhentes hos Kjemmerkasserer Haugsted for 5 Mk. Stykket, ligesom og Tilskuerbilletter til samme Tid og Sted ere at erholde for 4 Mk. Stykket.
Odense Adresse-Contoirs Efterretninger, 1832-02-17
Kommitteen. Odense den 10 Februar 1832. At Enken Cecilie Rasmussen, som besidder den under Baroniet Holsteenshuus henhørende privilegerede Kroe i Vester aabye i Fæste, er ved afgiven Resolution af Amtmanden over Svendborg Amt under 8 dennes, i Medfør af Lovens 3171, erklæret umyndig, formedelst svækkede Sindskræfter, og at jeg ifølge heraf har under Dags Datum beskikket fornævnte Enkes Søn, Hr. Kjøbmand Martin Conradsen i Faaborg, med hans eget dertil givne Samtykke, som hendes Værge, saadant bliver herved bragt til offentlig Kundskab. Holsteenshuus den 14 Febr. 1832. J. Madsen, kommitteret Skifteforvalter.
Odense Adresse-Contoirs Efterretninger, 1832-02-17
At den Kongel. Hingst Freyr af det Frederiksborgske Stutterie endnu iaar staaer paa Sanderumgaard bekjendtgjøres herved, og vilde de, som i anstundende Bedækningstid maatte ønske samme fremført, der behageligen lade sig notere.
Odense Adresse-Contoirs Efterretninger, 1832-02-17
Natten imellem 6 og 7 d. M. er i Leerbekstedet, i Haarslev Sogn, begaaet Jndbrud og Tyverie i Stedets øverste Stue, hvor er borttaget en mørkeblaae Frakke og lange Beenklæder, en Dug og et hvidt Kambrings Tørklæde med Bogstaverne P. J. og et Sølvskilt til et Chatol med Stempel H. C. T. For Opdagelsen af Gierningsmanden, ved Tøiets Anholdelse og Tilveiebringelse, loves en passende Douceur, naar Vedkommende melde sig hos Undertegnede. Lunde, Scham og Schoubye Herreders Kontoir den 10 FeM. Knutzen. bruar 1832.
Odense Adresse-Contoirs Efterretninger, 1832-02-17
Første Skibsleilighed til Lybek.
Odense Adresse-Contoirs Efterretninger, 1832-02-17
Skipper C. F. Nielsen afseiler til Lybek om ganske kort Tid, saasnart Vinteren tillader, og medtager Fragtgods og Passagerer, naar Vedkommende behage at melde dem ved Mægler Brown.
Odense Adresse-Contoirs Efterretninger, 1832-02-17
En Handelsbetjent, som kan forevise gode Rekommendationer, ønsker sig en Kondition til 1 Mai. Man behager at henvende sig til Adressekontoiret, hvor det Nærmere erfares.
Odense Adresse-Contoirs Efterretninger, 1832-02-17
En Embedsmands Søn fra Landet med de nødvendige Forkundskaber, 16 Aar gammel og stærk af Lemmer og Helbred, ønskes anbragt ved Landvæsenet, imod visse Aar at tjene for sit Brød og gjøre alting med, som kan bidrage til Udvidelse af praktisk Kundskab om Faget. Adressekontoiret anviser. Hvor, som skulde ønske Portraiter malede i Olie eller tegnet med Sortkridt, samt Oliemalerier restaurerede og ferniserede, vilde derom henvende sig til Undertegnede, som udfærdiger disse Arbeider til moderate Priser. C. Faber, Odense den 16 Febr. 1832. Tegnelærer.
Odense Adresse-Contoirs Efterretninger, 1832-02-17
Et Prøve-Signet med Bogstav=Træk, indfattet i en Krands af Laurbær- og Rosenblade, er indlagt til Foreviisning paa Adressekontoiret, hvor Bestillinger derefter, til den billige Priis. af 1 Rbd. Stykket, modtages og besørges. Tillige forevises Lak-Aftryk, graverede med forskjellige Haandværks=Attributer, hvorfor betales lidet meere.
Odense Adresse-Contoirs Efterretninger, 1832-02-17
Af Umyndiges Midler under Odense Kjøbstads Overformynderie kan, imod lovbefalet Sikkerhed, 316 Rbdlr. 62 1/2 s. Repræsentativer strax bekommes til Laans. Odense den 16 Febr. 1832. D. Crone. Søren Bang.
Odense Adresse-Contoirs Efterretninger, 1832-02-17
Rødt og hvidt Kløverfrøe kjøbes af Gjæstgiver Larsen paa Postgaarden.
Odense Adresse-Contoirs Efterretninger, 1832-02-17
Noge Ærter af fortrinlig Godhed bekommes hos Kjøbmand Jens Nielsen paa Nørregade.
Odense Adresse-Contoirs Efterretninger, 1832-02-17
J Overgade er en grundmuret Gaard til Salg. Adressekontoiret anviser.
Odense Adresse-Contoirs Efterretninger, 1832-02-17
Et 2 Etages Huus paa 8 Fag i en af Byens reelleste Gader, indrettet til Beboelse for 2 Familier og med Vand i Gaarden, er underhaanden at faae tilkjøbs paa billige Vilkaar. Det Nærmere erfares af Prokurator Demant. Nogle Huse ved St. Hans Kirke faaes til Leie. L. N. Faber.
Odense Adresse-Contoirs Efterretninger, 1832-02-17
Et Boelsted paa Brendekilde Mark, wenekjerstedet kaldet med 50 Tdr. Land, er underhaanden at faae tilkjøbs paa billige Vilkaar af Eieren Christen Petersen i Stedet.
Odense Adresse-Contoirs Efterretninger, 1832-02-17
Formedelst anden Bestemmelse agter jeg underhaanden at bortsælge min iboende Kroe=Gaard med Privilegium af Gjæstgiverie i Tørring Bye, Tørsting Wrad Herred, Skanderborg, Amt, der staaer for Hartkorn Ager og Eng 4 Tdr., kan for Tiden holde en Besætning af 6 Heste, 34 Fæekreaturer og 20 Faar; den aarlige Udsæd er 11 a 12 Tdr. Vintersæd, 12 a 13 Tdr. Byg, 28 Tdr. Havre og 3 Tdr. Boghvede. Marken bestaaer af god sort Muldjord og er for størstedelen mærglet, den aarlige Høeavl er 80 a 90 Læs, der haves overflødig Jldebrændsel og Gjerdselhugst, Konge- og Kirketienderne ere indkjøbte; Gaarden ligger i en behagelig Egn, 2 1/2 Miil fra Weile, og 5 1/2 Miil fra Horsens; dens Bygninger, der mestendeels ere nye og godt vedligeholdte, afgive en god Boepæl for en Familie uden for Bondestanden. De Lysthavende ville behagelig henvende dem til mig, og kunne vente billige Konditioner hvoriblandt at endeel af Kjøbesummen kan blive indestaaende i Gaarden. Tørring Kroe den 12 Febr. 1832. H. H. Schmidt.
Odense Adresse-Contoirs Efterretninger, 1832-02-17
Bekjendtgjørelse. Mandagen den 19 Marts førstkommende, om Formiddagen Kl. 10, bliver paa Raadstuen hersteds holdet offentlig Auction over nogle uvisse Fordringer, tilhørende afg. Landvæsenskommissair og Amtsforvalter Wiinstrups Boe; hvilket herved til Liebhavernes Efterretning bekjendtgjøres. Assens Byefogedcontoir den 15 Febr. 1832. Gundorph.
Odense Adresse-Contoirs Efterretninger, 1832-02-17
Hovedgaarden Benzonseie, beliggende paa Kjøbenhavns Amt i Ramsø Herred og Ørsted Sogn, med derunder hørende 26 Huse samt Ørsted Kirke med Tiende, tilhørende afdøde Kommerce-Jntendant J. F. Hages og efterlevende Enkes fælleds Boe, bortsælges ved 3 Auctioner, som afholdes: Onsdagen den 29 Februar først, hver Dags Formiddag den 14 Marts Kl. 11. den 28 Marts De 2 første Auctioner afholdes paa Auctionsdirekteuren, Herredsfoged Blumes Kontoir i Roeskilde, og 3die Auction, hvorved Eiendommen absolut bortsælges, holdes paa Benzonseie. Gaardens Hartkorn er fri Hovedgaardstaxt 29 Tdr. 2 Fdkr. 1 Alb. og ufrit 28 Tdr. 4 Skpr. 1 1 1/2 Alb. samt Skovskyld 1 Td. 3 Skpr., hvortil hører et Areal, iberegnet nogle Huuslodder, af cirka 546 Tdr. Land, hvoraf Gaardens Marker udgjør 475 Tdr. Agerland fortrinlig gode Jorder, Ørsted Kirketiende er matrikuleret til 35 Tdr. 2 Skpr. Hartkorn, og dens tiendeydende Hartkorn, iberegnet Hovedgaardens, udgjør 198 Tdr. 1 Skp. 3 Fdkr. 2 Alb. Med Eiendommen, som ved den til Prioritets Efterretning den 15 Octbr. f. A. afholdte VurderingsForretning er taxeret til 48,790 Rbd. Sølv sand Værdie, følger Besætning og Jnventarium samt fornødent Saaekorn m.m. Eiendommen tiltrædes af Kjøberen saasnart hans Bud er approberet, og Kjøberen kan af offentlige Midler erholde et Laan, af 20,000 Rbd. rede Sølv, mod til Sikkerhed for samme at give 1 Prioritet i den samlede Eiendom.
Odense Adresse-Contoirs Efterretninger, 1832-02-17
Auctionskonditionerne, Vurderingsforretningen, Jordebogen, Kort over Gaardens Jorder samt Adkomstdokumenterne ere til Eftersyn hos Prokurator Jydtmann i store Larsbjørnsstræde No. 180 i Kjøbenhavn, ligesom og Gjenparter af Auctions konditionerne ere henlagte til Eftersyn i Roeskilde paa Herredsfoged Blumes Kontoir, i Odense paa Postgaarden, i Aarhuus hos Gjæstgiver Jørgensen, i Aalborg hos Gjæstgiver Brune, i Kiel i Hotellet Stadt Copenhagen, og paa Benzonseie hos Forvalteren, der paaviser Eiendommen.
Odense Adresse-Contoirs Efterretninger, 1832-02-17
Skov=Auction. Tirsdagen den 28 Februar førstkommende, om Formiddagen Kl. 10, bortsælges ved offentlig Auction i Hellerup Skove endeel Egegrene og Egeknoppe, tjenlige for Bødkere og Hjul mænd. De Lysthavende ville behage at møde paa Hellerup, Hovedgaard ovennævnte Tid. Hellerup den 15 Febr. 1832. Jensen.
Odense Adresse-Contoirs Efterretninger, 1832-02-17
Efter Forlig og Udlæg stilles Skomager Hans Holbechs Huus No. 218 i denne Byes Vestergade til Auction Onsdagene den 29 Februar, 14 og 28 Marts d. A., hver Gang Kl. 10 Formiddag paa selve Stedet. Samme bestaar af 8 Fag Forhuus, 1 Etage, med Kielder under 6 Fag; 10 Fag østen Sidehuus, 2 Fag Tilbygning, Have og Gaardsplads med et Pumpeværk, hvilket til Lysthavendes og Panthavernes Efterretning bekjendtgjøres, ifølge Plakaten af 22 April 1817. Thaulow. Kjerteminde den 10 Febr. 1832.
Odense Adresse-Contoirs Efterretninger, 1832-02-17
Jndkaldelse.
Odense Adresse-Contoirs Efterretninger, 1832-02-17
Da paa Skiftet efter den i Januar Maaned d. A. bortdøde Hans Christensen af Hou, Fæsteboelmand under SteensgaardsGods, Arvingerne ikke fuldstændigen har kunnet opgives, saa indkaldes herved, ifølge Forordningen af 5 Juli 1822 §. 2, med lovbefalet Aar og Dags Varsel, de muligen endnu uanmeldte Arvinger til at melde dem for undertegnede Skifteforvalter og at legitimere deres Arveret. Langelands Herreders Kontoir, Rudkjøbing den 14 Febr. 1832. Schmidten.
Odense Adresse-Contoirs Efterretninger, 1832-02-17
Efter Proclama, som er læst ved Herredernes Ret den 31 Januar, og ved den Kongelige Lands=Over- samt Hof= og Stadsret i Kjøbenhavn den 15 Februar d. A., indkaldes herved, med 12 Ugers Varsel, de, som formene sig berettiget til noget Krav paa afdøde Skolelærer Frederik Christian Seerup og forud bortdøde Hustrue Henriette Alexandrine Schjötz, til dermed at fremkomme og deres havende Krav lovlig at godtgjøre. Ligeledes indkaldes de Dødes nærmeste Arvinger, for at legitimere sig som arveberettigede. Lunde, Scham og Schoubye Herreders Kontoir den 17 Febr. M. Knutzen.
Odense Adresse-Contoirs Efterretninger, 1832-02-17
Paa Adressekontoiret faaes: Kjøge=Huuskors. Vaudeville af Johan Ludvig Heiberg. 4 Mk. 8 s. heft.
Odense Adresse-Contoirs Efterretninger, 1832-02-17
Om Gigten og Podagraen, dens Aarsag, Væsen og Helbredelse. Til Belæring for Dannede af alle Stænder, af Dr. A. F. Fischer. Oversat af M. Winther, 1 Rbd. heft. De bedste Midler mod alle Sygdomme i Maven og i Fordøielsesredskaberne. Af Dr. S. P. Becher. Oversat af M. Winther, 1 Rbd. heft.
Odense Adresse-Contoirs Efterretninger, 1832-02-20
Ne 30. 61 Aargang. Stifts Fyens privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad. Redigeres, trykkes og udgives i Odense. 20 Februar 1832. Mandagen. Jndhold. Om Krig og Fred. Jtalien (Mere og de pavelige Troppers Skjændigheder i eget Land. Borgergardernes Ophævelse). Frankerig (Om fransk Mellemkomst i Jtalien. Forhandling om Pensioner. Vedvarende Gjæring i Paris og Lyon). Portugal. Om Krig og Fred.
Odense Adresse-Contoirs Efterretninger, 1832-02-20
Ratificationen af den belgiske Traktat er endnu det Centrum, hvorom Spørgsmaalet dreier sig. Uagtet det russiske Kabinets endelige Beslutning først om 6 Uger skal kunne ventes, trøster det nye Pariser ministerielle Aftenblad, Nouvellisten, sine Læsere med, at det har ingen Fare, da de nyeste Efterretninger fra St. Petersburg hæve al Uvished om Udfaldet af hine store diplomatiske Underhandlinger, hvortil Europas Fred og den ægte Friheds Seier er knyttet; ligesaa vil Regjeringen, hvad de italienske Anliggender angaaer, kunne forsvare sin Politik som overeenstemmende med den sande Nationalære." J Brussel lever Man i det samme glade Haab om, at de 3 nordiske Hoffer" (hvortil Østerrig, følgelig ogsaa regnes) ingen fiendtlige Hensigter nære, og støtter det især paa Lord Palmersions Forsikring i det brittiske Parlament. Men, hedder det fremdeles, Velanstændighed byder, at Kongen af Holland først erklærer sit Samtykke, hvilket er Hensigten af Grev Orlows Mission. "Jøvrigt - tilføies der - synes den Grundsætning: at ethvert Folk maa lade sig regjere paa den det meest passende Maade, at blive mere og meere indlysende, samt at der - hvad Os angaaer - ingen Gjenforening af Holland og Bel gjen mere er tænkelig. To Millioner Hollændere kunne ikke meere smede halvfjerde Millioner Belgiere i Lænker, efterat Engelland og Frankerig have udtalt sig saa tydelig, &c.¬
Odense Adresse-Contoirs Efterretninger, 1832-02-20
J Wien som i Berlin bier Man allene efter den russiske Ratification, og forsikrer iøvrigt fra Wien, at det Antverpener Citadels Kømning paa det bestemteste forlanges af alle Magter, om Holland end skulde fremdeles vægre sig ved at tiltræde Traktaten.
Odense Adresse-Contoirs Efterretninger, 1832-02-20
Jmidlertid deele de hollandske Blade ikke saa ganske Troen paa Freden, hvorfor og alle Permitterede af Prindsen af Oranien ere indkaldte til den 1 Marts, Batterierne, som forsvare Texelen, sættes i bedste Forsvarstand og Krigskibe stationeres paa Schelden og andre Farvande. J Paris have de 4 store Magters Ambassadeurer hyppige Konferentser med Ministerpræsidenten. Loven om de 80,000 Mands Jndkaldelse læses i Moniteuren af 11 dennes, og samme Dag anmelde samtlige ministerielle Blade Brigadegeneral Cublers tilsomme Afreise til Toulon, for, som Man venter, at overtage Kommandoen over de til Jtalien bestemte Tropper" (hvorom mere nedenfor). Med Spanien er Frankerig heller ikke paa det Rene, da det første paastaaer at være lige saa berettiget til en Mellemkomst i Portugal, som Østerrig i Jtalien.